  Виталий Пронин Ижын 84 участокъёс ужалоТуннэ, 9-тӥ сентябре, Удмуртиын ортчо Кун Кенеше, куд-ог ёросъёсысь муниципал кылытэтъёсы но куд-ог поселениосы депутатъёсты ватсаса быръёнъёс. Оглом ужало быръёнъёсъя 208 участокъёс. Муниципал ёросъёсы ватсаса быръёнъёс ортчо республикаысьтымы 11 районын: Балезино, Вавож, Глазов, Дэри, Эгра, Камбарка, Каракулино, Кияса, Сарапул, Ува но Якшур-Бӧдья. Республикаысьтымы 6 ёросын дырызлэсь вазь яке ватсаса быръё поселенилы депутат (Балезино, Вавож, Камбарка, Кез, Ува, Якшур-Бӧдья). Со сяна интыысь думаосы ватсаса депутатъёсты быръё Ижын (5 округын), Воткаын (2 округын), Можгалан (1 округын). Ижын оглом 84 быръёнъя участок ужа, со пӧлысь 79-аз КОИБ-ёс пуктэмын. Куара сётон кутскиз ини ӵукна 8 часысен. Быръёнъёс огсыр, ӵашетонъёстэк мыно. Куара сётыны луоз ӝыт 8 часозь. Озьы туннэ быръемын луозы Кун Кенеше 2 депутатъёс, Ижкар думае – 5 депутат, Можгала – 1 депутат, Воткае – 2, ёрос депутатлэсь мандатсэ басьтоз 15 адями, нош поселенилэн депутатэз луоз 51 адями. Елена Миннигараева  